text: Ejer til værdifulde mønter savnes
  20 november 2015 kl. 10.40
  Enestående møntsamling er formentlig stjålet. Politiet beder om hjælp til opklaring
  
  Det er ikke hver dag man står med en samling mønter, hvoraf den ældste er 479 år gammel. Men det gør Sydøstjyllands Politi. De står med i alt 120 mønter og de har en teori om, at de stammer fra et indbrud et sted i Danmark. Hvis du ved noget, hører de gerne fra dig på tlf. 114.
  Mønterne er samlet på seks plastsider med tyve på hver. Ved hver mønt er der skrevet en møntenhed, årstal og et såkaldt Hardbergnummer, som henviser til, hvilken mønt, der er tale om. Den nyeste mønt er fra 1874, den ældste fra 1536, altså 479 år gammel. De fleste er danske og møntenhederne er skilling, mark, rigsbank skilling, reichbank schilling og rigsdaler.
  Samlingen betegnes som værdifuld.
  